hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Alázatra van szükség a tanítással szemben
Kendeh Gusztáv évtizedek óta kötődik a tapolcai zeneoktatáshoz, s immáron húsz éve áll a Járdányi Pál Zeneiskola élén. Igazgatósága idején költözött az intézmény önálló épületbe és lett az évek folyamán több zenei rendezvény otthona. Az iskolában folyó oktatás színvonalának pedig mi sem lehet ékesebb bizonyítéka, mint az, hogy a növendékek létszáma évek óta 400 fő körüli. Kendeh Gusztáv pedagógiai munkásságát nemrégiben az Oktatási Minisztérium is elismerte, és a pedagógust Németh László-díjjal tüntette ki.
-Pályája kezdetén egy percig sem kacérkodott a gondolattal, hogy inkább fuvolaművész legyen, mintsem pedagógus?
– Keszthelyen él, de a munkája már évtizedek óta naponta Tapolcára szólítja. Soha nem érezte a hátrányát ennek a „kétlakiságnak”?
– Nem, sőt mindez pozitívan hatott a munkámra. A Tapolcára való bejárás rendszerességet alakított ki az életemben, utazás közben pedig át tudtam gondolni a teendőimet. A tapolcai zeneiskola vezetése olyan izgalmas feladatot jelentett számomra, amiért soha nem éreztem tehernek az ingázást.
– Aki egy kicsit is betekintést nyer az intézmény életébe, annak azonnal feltűnik, hogy a pedagógusok szinte példátlanul jó légkörben dolgoznak együtt. Igazgatóként tudatosan törekedett ennek a kialakítására?
– Pályám kezdetén, a keszthelyi zeneiskolában rengeteg problémát okoztak a kollégák közötti esetleges feszültségek. Ezért igazgatóként tudatosan odafigyeltem arra, hogy az iskolában mindenki pontosan tudja és érezze a helyét, a szerepét. Nálunk nincsenek tabutémák, a felmerülő problémákat mindig megbeszéljük. Ezen kívül, bár a kollégáim mind önálló egyéniségek, de jó természetük révén soha nem keresték a konfliktusokat. A tantestület szakmailag jól felkészült, és a jó légkörben eredményesen tud mindenki együtt dolgozni.
– Mit jelent Önnek a Németh László-díj?
– Nagy megtiszteltetés és rendkívüli ajándék számomra, de úgy vélem, az érdem nem csak engem illet. Azért is kaphattam meg ezt az elismerést, mert remek csapat állt mellettem és jó az iskola kisugárzása. Ugyanakkor azt gondolom, amikor az ember megkap egy ilyen díjat, az egyfajta jelzés is számára, hogy ideje átadnia a helyét a következő nemzedéknek. 2006 nyaráig szól a vezetői megbízatásom, ezért az elkövetkezendő időszakban fontos feladatomnak tekintem, hogy az intézmény zökkenőmentesen felkészüljön a majdani vezetőváltásra. Úgy vélem, ha az ember nyugdíj közelébe kerül, kell, hogy legyen benne annyi kollegialitás, hogy átadja a helyét. Ez nem jelent semmilyen megcsömörlést, egyszerűen ez az élet rendje.
– Kit látna szívesen utódjaként?
– Annak örülnék, ha valaki a tantestületből lépne a helyembe, hiszen az a személy az iskola húsz éves hagyományait hordozná magában a saját egyéniségével fűszerezve. De ha kívülről jön valaki, arra is nyitottnak kell lenni. A legfontosabbak azonban mindig a gyerekek. Rájuk kell odafigyelni, és arra, hogy amit átadunk nekik, az hiteles és értékes legyen.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.